stanford-oval/wikipedia huggingface dataset:
אילה בלוך
ביוגרפיה > השכלה והתפתחות מקצועית

בלוך היא בוגרת האוניברסיטה העברית בירושלים בפסיכולוגיה ובפיזיקה בהצטיינות (1996) ומוסמכת האוניברסיטה העברית בנוירופסיכולוגיה (1999). בשנת 2010 קיבלה תואר דוקטור של אוניברסיטת בר-אילן במדעי המוח. עבודת הדוקטורט נכתבה בהנחייתו של פרופ' אלי וקיל.
בלוך עבדה במכון להתפתחות הילד (2000–2003) וביחידה להפרעות קשב והסתגלות (2004–2007) במרכז הרפואי ע"ש שיבא בתל-השומר. ב-2007 החלה לעבוד במחלקה לשיקום נוירולוגי בשיבא, ומ-2010 שימשה כפסיכולוגית הראשית במחלקה. במקביל שימשה כמנהלת המעבדה לזיכרון ולאמנזיה באוניברסיטת בר-אילן תחת ניהולו של פרופ' אלי וקיל. ב-2015 עברה למכון הלאומי לשיקום נוירופסיכולוגי (בעת ההיא הוא נקרא "המכון הלאומי לשיקום נפגעי ראש") והיא משמשת מאז כמנכ"לית המכון וכמנהלת המקצועית שלו.
החל בשנת 2003 אילה בלוך מלמדת באוניברסיטת אריאל בשומרון, ומשנת 2018 היא משמשת כחברת סגל במחלקה למדעי ההתנהגות שם. תחומי המחקר שלה הם למידה בקרב נפגעי חוט שדרה, נוירופסיכולוגיה, שיקום בקהילה של אנשים עם פגיעה מוחית ומדיניות בריאות בתחום הנוירופסיכולוגיה.
ביוגרפיה > השכלה תורנית ופעילות ציבורית

בשנת 1991 למדה במדרשה התורנית ברוריה. בשנים 1999–2000 למדה בתוכנית "קרן אריאל" של מדרשת "נשמת" והוסמכה כיועצת הלכה. במשך כעשור עבדה כמשיבה בקו הטלפון ההלכתי של המדרשה.
ב-2008 ייסדה יחד עם הרב אבנר בן-יוסף את עמותת "יחד באריאל (ע"ר)", הפועלת בעיר אריאל לקידום נושאים חברתיים, ושימשה כיו"ר העמותה עד 2022.
החל משנת 2012 שימשה כחברה בוועדה המקצועית לפסיכולוגיה שיקומית במשרד הבריאות ובשנים 2017–2020 עמדה בראשה.
באוקטובר 2020 הודיע שר הבריאות יולי אדלשטיין על מינויה של בלוך לתפקיד יו"ר מועצת הפסיכולוגים.
חיים אישיים

אילה בלוך נשואה ואם לשבעה, מתגוררת באריאל. אחותה היא שרית קראוס, והיא גיסתה של עליזה בלוך.
הערות שוליים

↑  איתי אילנאי, עברתם פגיעה מוחית? אחרי האשפוז - המימון עליכם, באתר ynet, 17 במארס 2019
↑  אורלי הררי, ד"ר איילה בלוך מונתה ליו"ר מועצת הפסיכולוגים, באתר ערוץ 7, 1 באוקטובר 2020
| --- | --- |
בקרת זהויות :  NLI: 987007306093005171  ORCID: 0000-0002-1964-7053  VIAF: 121342578   WorldCat (עם VIAF): 121342578
אופנטו

| --- | --- |
גשר רומאי על הנהר
גשר רומאי על הנהר
 מידע כללי
 אורך:  170 ק"מ
 ספיקה ממוצעת:  15 מ"ק לשנייה 
 אגן ניקוז:  2,780 קמ"ר
 מוצא:  נוסקו
 גובה מוצא הנהר:  715 מטרים
 יובלים:  Olivento, Locone, בפסקה זו 2 רשומות נוספות שטרם תורגמו 
 שפך:  מפרץ מנפרדוניה
 מדינות באגן הניקוז:  איטליה
 אופנטו
 
אופנטו (באיטלקית: Ofanto) הוא נהר במחוז פוליה בדרום-מזרח איטליה. אורכו של הנהר הוא 170 ק"מ.
גאוגרפיה

מוצא הנהר הוא במישור אירפיניה (Irpinia) 715 מ' מעל פני הים, ליד העיר נוסקו (Nusco) בנפת אבלינו. הנהר זורם מזרחה ליד ליוני (Lioni), דרך אגם קונצה ויוצר את הגבול הטבעי בין הנפות אבלינו ופוטנצה, למעט בליטה קטנה של אבלינו ליד קליטרי (Calitri). הוא נשפך אל מפרץ מנפרדוניה.
בחורף נהר אופנטו זורם בעוצמה רבה שמגיעה לעיתים עד כדי שיטפונות. אולם בקיץ זרימתו קלילה להפליא. למרות אורכו ניכר והיקף האגן שלו, הזרימה הממוצעת של המים בשפך הנהר היא נמוכה למדי, פחות מ-15 מטרים מעוקבים לשנייה.
אוסטרליה במשחקים הפאראלימפיים

אוסטרליה השתתפה לראשונה במשחקים הפאראלימפיים ברומא (1960) שהיו המשחקים הפאראלימפיים הראשונים, ומשתתפת במשחקי הקיץ הפאראלימפיים מאז בקביעות. במשחקי החורף משתתפת אוסטרליה מאז המשחקים הפאראלימפיים גיילו (1980).
היסטוריה

אל המשחקים הפאראלימפיים הראשונים שנערכו ברומא בשנת 1960 שלחה אוסטרליה משלחת של שישה ספורטאים (חמישה גברים ואישה) שזכו בעשר מדליות פאראלימפיות (3 מדליות זהב, 6 כסף ומדליית ארד אחת). האישה היחידה במשלחת, דפני קיני, בלטה בקרב הספורטאים בהישגיה במשחקים כשזכתה בשתי מדליות זהב (שתיהן בשחייה), ובשתי מדליות כסף (בהטלת כידון וחץ וקשת).
להמשחקים הפאראלימפיים טוקיו (1964) שלחה אוסטרליה משלחת של 18 ספורטאים (14 גברים וארבע נשים) שזכו ב-30 מדליות פאראלימפיות. בשורותיה של המשלחת האוסטרלית בלטה במיוחד השחיינית אליזבת אדמונדסון, שהייתה בת 14 בלבד וזכתה בשלוש מדליות זהב פאראלימפיות, תוך שהיא שוברת שלושה שיאי עולם במקצי שחייה ל-50 מטרים.
אל המשחקים הפאראלימפיים תל אביב (1968) שלחה אוסטרליה 36 ספורטאים (24 גברים ו-12 נשים) שקטפו 38 מדליות פאראלימפיות (15 מזהב, 16 מדליות כסף ו-7 מדליות ארד) שהציבו את המדינה במקום הרביעי מבחינת כמות המדליות בהן זכתה. בנוסף לאדמונדסון, שזכתה בשתי מדליות זהב, תוך שהיא קובעת שני שיאי עולם נוספים, התבלטה גם השחיינית לוריין דוד שהתחרתה במשחים קצרים של 25 מטרים, וזכתה בשלוש מדליות זהב פאראלימפיות, תוך שהיא קובעת גם כן שלושה שיאי עולם בקטגוריית הנכות שלה (קלאס 2).
מדליות > משחקי הקיץ

| שם | זהב | כסף | ארד | סה"כ |
| --- | --- | --- | --- | --- |
| המשחקים הפאראלימפיים רומא (1960) | 3 | 6 | 1 | 10 |
| המשחקים הפאראלימפיים טוקיו (1964) | 12 | 11 | 7 | 30 |
| המשחקים הפאראלימפיים תל אביב (1968) | 15 | 16 | 7 | 38 |
| המשחקים הפאראלימפיים היידלברג (1972) | 6 | 9 | 10 | 25 |
| המשחקים הפאראלימפיים טורונטו (1976) | 16 | 18 | 7 | 41 |
| המשחקים הפאראלימפיים ארנהם (1980) | 12 | 21 | 22 | 55 |
| המשחקים הפאראלימפיים ניו יורק וסטוק מנדוויל (1984) | 49 | 54 | 51 | 154 |
| המשחקים הפאראלימפיים סיאול (1988) | 23 | 34 | 38 | 95 |
| המשחקים הפאראלימפיים ברצלונה (1992) | 37 | 37 | 34 | 108 |
| המשחקים הפאראלימפיים אטלנטה (1996) | 42 | 37 | 27 | 106 |
| המשחקים הפאראלימפיים סידני (2000) (מארחת) | 63 | 39 | 47 | 149 |
| המשחקים הפאראלימפיים אתונה (2004) | 26 | 39 | 36 | 101 |
| המשחקים הפאראלימפיים בייג'ינג (2008) | 23 | 29 | 27 | 79 |
| המשחקים הפאראלימפיים לונדון (2012) | 32 | 23 | 30 | 85 |
| המשחקים הפאראלימפיים ריו דה ז'ניירו (2016) | 22 | 30 | 29 | 81 |
| המשחקים הפאראלימפיים טוקיו (2020) | 21 | 29 | 30 | 80 |
| סה"כ | 12 | 6 | 17 | 35 |
מדליות > משחקי החורף

| אולימפיאדה | זהב | כסף | ארד | סה"כ |
| --- | --- | --- | --- | --- |
המשחקים הפאראלימפיים גיילו (1980): 0
המשחקים הפאראלימפיים אינסברוק (1984): 0
המשחקים הפאראלימפיים אינסברוק (1988): 0
| המשחקים הפאראלימפיים אלברוויל (1992) | 1 | 1 | 2 | 4 |
| המשחקים הפאראלימפיים לילהאמר (1994) | 3 | 2 | 4 | 9 |
| המשחקים הפאראלימפיים נאגנו (1998) | 1 | 0 | 1 | 2 |
| המשחקים הפאראלימפיים סולט לייק סיטי (2002) | 6 | 1 | 0 | 7 |
| המשחקים הפאראלימפיים טורינו (2006) | 0 | 1 | 1 | 2 |
| המשחקים הפאראלימפיים ונקובר (2010) | 0 | 1 | 3 | 4 |
| המשחקים הפאראלימפיים סוצ'י (2014) | 0 | 0 | 2 | 2 |
| המשחקים הפאראלימפיים פיונגצ'אנג (2018) | 1 | 0 | 3 | 4 |
| המשחקים הפאראלימפיים בייג'ינג (2022) | 0 | 0 | 1 | 1 |
| סה"כ | 17 | 7 | 17 | 35 |
מדליות > הספורטאים הבולטים בתולדות המשלחת

| אולימפיאדה | זהב | כסף | ארד | סה"כ |
| --- | --- | --- | --- | --- |
| מת'יו קאודרי | 13 | 7 | 2 | 22 |
| טים סאליבן | 10 | 0 | 0 | 10 |
| לואיז סובג' | 9 | 4 | 0 | 13 |
| פריה קופר | 9 | 3 | 4 | 16 |
| ליבי קוסמלה | 9 | 3 | 0 | 12 |
| ג'קלין פרני | 8 | 0 | 3 | 11 |
| ניל פולר | 6 | 6 | 3 | 15 |
| אלי קול | 6 | 4 | 5 | 15 |
| הית' פרנסיס | 6 | 4 | 3 | 13 |
| טרייסי פרימן | 6 | 4 | 0 | 10 |
| ראסל שורט | 6 | 2 | 3 | 11 |
| דארן תראפ | 6 | 0 | 3 | 9 |
| שיבון פאטון | 6 | 0 | 0 | 6 |
| קינגסלי בוגרין | 5 | 8 | 6 | 19 |
ראו גם

אוסטרליה במשחקים האולימפיים
אוסטרליה במשחקים האולימפיים לנוער
הערות שוליים

↑  המשתתפים במשחקים ברומא 1960 באתר הוועד הפאראלימפי הבינלאומי
↑  המשתתפים במשחקים בטוקיו 1964
↑  Tokyo 1964 Paralympic Games Women's 50 m Breaststroke cauda equina
↑  Tokyo 1964 Paralympic Games Women's 50 m Freestyle Prone complete class 5
↑  Tokyo 1964 Paralympic Games Women's 50 m Freestyle Supine cauda equina
↑  המשתתפים במשחקים בתל אביב 1968
↑  Medal Standings Tel Aviv 1968 Paralympic Games
↑  Tel Aviv 1968 Paralympic Games Women's 100 m Freestyle open
↑  Tel Aviv 1968 Paralympic Games Women's 50 m Freestyle class 4 incomplete
↑  Tel Aviv 1968 Paralympic Games Women's 25 m Backstroke class 2 complete
↑  Tel Aviv 1968 Paralympic Games Women's 25 m Breaststroke class 2 complete
↑  Tel Aviv 1968 Paralympic Games Women's 25 m Freestyle class 2 complete
אירלנד החדשה

| --- | --- |

 נתונים גאוגרפיים
 מיקום:  ים ביסמרק 
 קואורדינטות:  3°20′S 152°00′E﻿ / ﻿3.33°S 152°E﻿ / -3.33; 152
 שטח:  7,405 קילומטר רבוע
 גובה מרבי:  Mount Taron
 נתונים מדיניים
 מדינה:  פפואה גינאה החדשה פפואה גינאה החדשה
 אוכלוסייה:  100,000
 עיר ראשית:  Kavieng 
  (למפת פפואה גינאה החדשה מוגדלת) פורט מורסבי לאה קונדיאבה גורוקה וואבג מדנג קוקופו וייווק אלוטאו איי שלמה  א י נ ד ו נ ז י ה  או. ים ביסמרק ים האלמוגים  ים שלמה  האוקיינוס השקט אירלנד החדשה (למפת פפואה גינאה החדשה רגילה) פורט מורסבי לאה קונדיאבה גורוקה וואבג מדנג קוקופו וייווק אלוטאו איי שלמה  א י נ ד ו נ ז י ה  או. ים ביסמרק ים האלמוגים  ים שלמה  האוקיינוס השקט אירלנד החדשה 
 
מפה טופוגרפית של האי
צלמיות קולאפ; אוסף מוזיאון הורנימן, לונדון
אירלנד החדשה (באנגלית: New Ireland - "ניו איירלנד"; בטוק פיסין: Niu Ailan) הוא אי גדול בארכיפלג ביסמרק שבפפואה גינאה החדשה. שטחו של האי 7,404 קמ"ר, ואורכו של קו החוף 808 ק"מ.
האי הוא הגדול באיי מחוז אירלנד החדשה של פפואה, והוא ממוקם צפונית מזרחית לאי בריטניה החדשה. בין שני האיים מפרידה תעלת ג'ורג' הקדוש. המרכז המנהלי של האי ממוקם בעיר קאביינג הממוקמת בקצהו הצפוני של האי.
גאוגרפיה

אורכו של האי 360 ק"מ ורוחבו נע בין 10 ק"מ ל-40 ק"מ. מרכז האי הררי. הגבוה בפסגות האי היא ההר טארון ברכס האנס מייר, שגובהה 2,379 מטרים. מרבית שטחי האי מכוסים ביער גשם סבוך. האי נמצא צפונית מערבית לים ביסמרק, בין ים זה לבין האוקיינוס השקט.
היסטוריה

האי יושב לראשונה לפני כ-33,000 שנים על ידי מתיישבים פפואנים מפפואה גינאה החדשה. לפני כ-3,000 שנים התיישבו באי אנשי הלאפיטה.
בשנת 1616 הגיעו האירופאים הראשונים לאי - המלחים ההולנדים יאקוב לה מייר ווילם שוטרן.
בשנות ה-70 וה-80 של המאה ה-18 ניסה המרקיז דה ריי הצרפתי להקים באי מושבה וקרא לאי "צרפת החדשה". המושבה כשלה וניטשה לאחר זמן קצר ולאחר מות 123 מהמתיישבים.
בין השנים 1885–1914 היה האי חלק מהפרוטקטורט הגרמני - גינאה החדשה הגרמנית. האי עצמו נקרא בתקופה זו בשם "נוימקלנבורג" (Neumecklenburg - מקלנבורג החדשה). המתיישבים הגרמנים התפרנסו בעיקר מגידול מטעי דקלים להפקת קופרה.
לאחר תום מלחמת העולם הראשונה עברה השליטה באי לידי מנדט אוסטרלי.
בשנת 1942, במהלך מלחמת העולם השנייה, נכבש האי על ידי הצי הקיסרי היפני אשר בנה בסיס צי גדול בקאביינג. כוחות צי ארצות הברית לא כבשו את האי בשלהי המלחמה, אלא צרו עליו עד כניעת יפן ב-2 בספטמבר 1945.
תרבות

מאפיין תרבותי ייחודי של האי הם פסלי הקולאפ המשמשים בטקסי הלוויה וקבורה.
אופל קליברה

| --- | --- |

Opel Calibra
 מאפיינים כלליים
 נקרא גם:  שברולט קליברה (ארצות הברית)  הולדן קליברה (אוסטרליה)  ווקסהול קליברה (בריטניה)
 יצרן:  אופל
 שנות ייצור:  1989 – 1997
 יחידות שיוצרו:  239,118
 הרכבה:  גרמניה גרמניה  פינלנד פינלנד
 מודל קודם:  אופל מנטה  איסוזו פיאצה (אוסטרליה)
 אורך:  4,492 מ"מ
 רוחב:  1,688 מ"מ
 גובה:  1,320 מ"מ
 משקל:  1,195–1,405 ק"ג
 בסיס גלגלים:  2,600 מ"מ
 מפרט טכני
 מנוע:  4 צילינדרים, 8 שסתומים, 1,998 סמ"ק המפיק 117 כ"ס ב-5,200 סל"ד, יחס דחיסה 9.2:1  4 צילינדרים, 12 שסתומים, 1,998 סמ"ק המפיק 152 כ"ס ב-6,000 סל"ד, יחס דחיסה 10.5:1  V6 צילינדרים, 24 שסתומים, 2,498 סמ"ק המפיק 170 כ"ס ב-6,000 סל"ד, יחס דחיסה 10.8:1 (יוצר בין השנים 1993–1996)  V6 צילינדרים, 24 שסתומים, 2,498 סמ"ק המפיק 170 כ"ס ב-5,800 סל"ד, יחס דחיסה 10.8:1 (יוצר בין השנים 1996–1997)  V6 צילינדרים, 12 שסתומים, (16V Ecotec) 2,498 סמ"ק המפיק 138 כ"ס - ב-5,600 סל"ד  V6 צילינדרים, 12 שסתומים, 2,498 סמ"ק המפיק 204 כ"ס, ב-5,600 סל"ד (מגדש טורבו)  תמסורת ידנית - 5 מהירויות  תמסורת ידנית - 6 מהירויות  תמסורת אוטומטית - 4 מהירויות
 מהירות מרבית:  204 קמ"ש (מנוע 2.0 ליטר המפיק 117 כ"ס)  215 קמ"ש (מנוע 2.0 ליטר המפיק 138 כ"ס)  223 קמ"ש (מנוע 2.0 ליטר המפיק 152 כ"ס)  237 קמ"ש (מנוע 2.5 המפיק 170 כ"ס)  245 קמ"ש (מנוע 2.5 סמ"ק המפיק 204 כ"ס, ב-5,600 סל"ד (מגדש טורבו)
 מעצב:  Erhard Schnell
אופל קליברה (בגרמנית: Opel Calibra) היא מכונית קופה מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 1989 – 1997 בגרמניה.
"אופל קליברה"

יוצרו 239,118 יחידות כולל 3,385 יחידות בעלי הנעה כפולה 4x4.
יוצרו 12.015 יחידות בעלי מנוע V6 צילינדרים.
4 מושבים (2+2).
מנוע קדמי.
מנוע בנזין.
סוגי הנעה: הנעה קדמית 4x2, הנעה כפולה 4x4.
מנוע בנזין.
מנוע קירור מים.
קיבולת מכל דלק - 63 ליטר.
קיבולת תא מטען אחורי: 300 / 980 ליטר.
דגמי "אופל קליברה", מנוע v6, המפיק 420–480 כ"ס, הנעה כפולה 4x4" השתתפו בתחרויות מרוץ מכוניות.
"אופל קליברה" > תאוצות

תאוצה בין 0–100 קמ"ש היא 10.0 שניות (דגם מנוע 2.0 ליטר המפיק 117 כ"ס).
תאוצה בין 0–100 קמ"ש היא 9.5 שניות ((דגם מנוע 2.0 ליטר המפיק 138 כ"ס).
תאוצה בין 0–100 קמ"ש היא 8.5 שניות (דגם מנוע 2.0 ליטר המפיק 152 כ"ס).
תאוצה בין 0–100 קמ"ש היא 7.8 שניות (דגם מנוע 2.5 המפיק 170 כ"ס).
תאוצה בין 0–100 קמ"ש היא 6.8 שניות (דגם מנוע 2.5 סמ"ק המפיק 204 כ"ס, ב-5,600 סל"ד (מגדש טורבו).
תמונות

"אופל קליברה", שנת 1991
"אופל קליברה"
"אופל-ווקסהול קליברה"
"אופל קליברה"
"אופל קליברה" שנת 1993
"אופל קליברה"
"אופל קליברה"
"אופל קליברה"
"אופל קליברה" - קבריולה
"אופל קליברה" במרוץ מכוניות
"אופל קליברה" מנוע V6 במרוץ מכוניות
"אופל קליברה" מנוע V6 במרוץ מכוניות
ראו גם

אופל
אופל מנטה
אופל GT
הערות שוליים

↑  ווקסהול-אופל קליברה amazon.co.uk/Vauxhall-Opel-Calibra-90-Haynes
↑  היסטוריה של אופל קליברה (בצרפתית) calibra-classic.org/pages/calhist
↑  "אופל קליברה", דגם "2.0i", שנת 2000 - מפרט carfolio.com/specifications
↑  "אופל קליברה", דגם "16v 2.0i", שנת 2000 - מפרט carfolio.com/specifications/models/car/
↑  "אופל קליברה" מגדש טורבו, שנת 2002 - מפרט carfolio.com/specifications
↑  "אופל קליברה" מנוע V6, שנת 1993 - מפרט carfolio.com/specifications/models/car
↑  "אופל קליברה", מנוע v6, הנעה 4x4", שנת 1993 carmrades-blog.com/all-articles/2017/12/8/class-warfare
| --- | --- |
בקרת זהויות :  NKC: ph117082
אלבוין

אלבוין (Alboin או Alboïn) (נולד לפני 526 - מת ב-28 ביוני, שנת 572 או 573) היה מלך הלומברדים בשנים 560 - 572 (בערך) וכובש איטליה. הוא ירש את כס המלוכה מאביו, אודוין, בשנת 565 לערך.
מושב הלומברדים בתקופת לידתו היה בנוריקום ובפאנוניה. על פי פאולוס הדיאקון נישא לקלותזינד, בתם של אינגונד וכלותאר ה-1 ממנה נולדה לו בת אחת, אלבזוינדה (Albsuinda). אינגונד נפטרה לפני 567. ב-566, בברית עם חאן האווארים, באיאן הראשון, הרג את מלך הגפידים קונימונד (אנ') ונשא לאישה (בכפייה) את בתו, רוזמונד (אנ'). לאחר מכן החל במסע לכיבוש איטליה. המסע היה בעיקרו נדידה של הלומברדים לאיטליה. העילה הרשמית ליציאה לכיוון איטליה הייתה קריא לעזרה של נרסס, השליט מטעם האימפריה הביזנטית, אך למעשה היה אלבוין מעוניין להוריד את המתיחות שהתעוררה בינו לבין האוורים לאחר הניצחון המשותף. יחד עם הלומברדים נדדו לאיטליה גם בני עמים אחרים, כמו הסקסונים והגפידים.
נרצח ב-28 ביוני 572 בארמונו שבוורונה בהוראת אשתו רוזמונד. על פי פאולוס הדיאקון, רוזמונד יזמה את רציחתו כנקמה על כך שהגיש לה יין בתוך גולגולתו של אביה קונימונד, באמרו: "בואי נשתה יין עם אביך!".
אורבה טידוס

אורבה טידוס (באסטונית: Urve Tiidus; נולדה ב-6 ביוני 1954) היא מנחת טלוויזיה ופוליטיקאית אסטונית.
ביוגרפיה

טידוס נולדה בראפלה, בירת מחוז ראפלה שבאסטוניה. ב-1977 היא סיימה תואר בפילולוגיה אנגלית באוניברסיטת טרטו.
קריירה טלוויזיונית

לאחר סיום לימודיה החלה את הקריירה שלה בטלוויזיה, ושימשה כמגישת מהדורת חדשות ערב פופולרית ב-ETV, רשת הטלוויזיה הציבורית של אסטוניה. היא התפרסמה בקרב הקהל האירופאי כמוסרת הניקוד האסטוני באירוויזיון 1994 שבו הופיעה אסטוניה לראשונה באירוויזיון. היא מילאה את התפקיד גם באירוויזיון 1998.
קריירה פוליטית

מ-1999 ועד 2001 שימשה כראש מחלקת החינוך והתרבות של עיריית קורסארה, ומ-2005 ועד 2011 שימשה כראשת העיר.
מ-2013 ועד 2015 כיהנה כשרת התרבות של אסטוניה.
חיים אישיים

טידוס נשואה ולה בת ובן.
איזו (חצי אי)

| --- | --- |

 נתונים גאוגרפיים
 מיקום:  Sagami Sea, מפרץ סורוגה 
 קואורדינטות:  34°54′N 138°57′E﻿ / ﻿34.900°N 138.950°E﻿ / 34.900; 138.950
 סוג:  חצי אי
 שטח:  1421.24 קמ"ר
 גובה מרבי:  Mount Banzaburō
 נתונים מדיניים
 מדינה:  יפן יפן
 עיר ראשית:  איזו
 על שם:  מחוז איזו 
  (למפת יפן מוגדלת) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט איזו(למפת יפן רגילה) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט איזו(למפת מחוז שיזואוקה רגילה) שיזואוקה הממאצו פוג'י נומזו איטו נאגנו יאמאנאשי קנאגאווה אאיצ'י גיפו מ. סורוגה  האוקיינוס השקטאיזו(למפת מחוז שיזואוקה מוגדלת) שיזואוקה הממאצו פוג'י נומזו איטו נאגנו יאמאנאשי קנאגאווה אאיצ'י גיפו מ. סורוגה  האוקיינוס השקטאיזו 
 
איזו (באנגלית: Izu, ביפנית: 伊豆半島) הוא חצי אי הררי גדול עם חופים מפורצים, ממערב לטוקיו, לחופי האוקיינוס השקט של האי הונשו, יפן. בחצי האי שכנה בעבר פרובינציה עצמאית בשם פרובינציית איזו, כיום היא נמצאת במחוז שיזואוקה. שטח חצי האי עומד על 1421.24 קילומטר רבוע. ואוכלוסייתה המשוערת בשנת 2005 הייתה 473,942 נפש. האזורים המאוכלסים בחצי האי הם בעיקר בצפון ובמזרח.
גאולוגיה

חצי האי איזו יושב במרכז מפגש בין 3 לוחות טקטוניים בהם מתרחשת פעילות טקטונית רבה. לוח אוחוצק, הלוח האמורי והלוח הפיליפיני. חצי האי עצמו יושב בעיקר על הלוח הפיליפיני. בצמוד אליו נמצא שקע ננקאי שנוצר כתוצאה מהפחתה המתרחשת מנחיתה של הלוח הפיליפיני אל מתחת ללוח האמורי. שלושת הלוחות נפגשים יחד ויוצרים צומת משולשת המתבטאת בפסגת הר פוג'י. מדרום מזרח לחצי האי נמצא שקע איזו - בונין (אנ') במרכז השקע נמצאים איי איזו.
החלק הדרומי של חצי האי מורכב ברובו מברקציה, והחלקים המרכזיים והצפוניים מהרי געש מורכבים. במרכז חצי האי נמצא רכס הרי אמאג'י עם הר אמאג'י (אנ') שגובה פסגתו 1,406 מטרים (4,613 רגל), בקצה המזרחי של חצי האי נמצא הר עטאמי שגובה פסגתו 773 מטרים (2,536 רגל), במערב חצי האי הר דרומה שגובה פסגתו 982 מטרים (3,222 רגל). חצי האי נכנס במערבו לתוך מפרץ סגאמי ומפרץ סורוגה. הנהר העיקרי בחצי האי, נהר קאנו בצפון, הזורם דרך עמק שנוצר כתוצאה מפעילות טקטונית באזור.
כתוצאה מהגאולוגיה שלו, והפעילות הגעשית המרובה, מתרחשים באי רעידות אדמה מרובות, אלו מביאות גם גלי צונאמי בעקבותיהן. חצי האי שופע גם מעיינות חמים.
כלכלה

חצי האי מהווה אזור נופש פופולרי עבור תיירים באזור קאנטו, חצי האי מוכר בעיקר בזכות נופש האונסן - מעיינות חמים שבאטאמי, איזו (אנ') ואיטו (אנ'). חצי האי פופולרי גם לרחצה בים, גלישת גלים, גולף וטיולי אופנועים. חצי האי סמוך להר פוג'י והוא חלק מהפארק הלאומי פוג'י-האקונה-איזו (אנ').
החוף הדרום-מערבי של איזו, הוגדר בשנת 1937 כאתר לאומי ליופי טבעי.
מלבד תיירות, חקלאות ודייג הם עמודי התווך של הכלכלה המקומית. אזור איזו הוא אחד היצרנים הגדולים ביותר של ואסאבי ביפן, והמטבח המקומי מבוסס על מנות בטעם ווסאבי. עם זאת, תעשיות אלה אינן משתלמות מספיק בכדי למנוע הגירה שלילית של אוכלוסייה לטוקיו ושיזואוקה במיוחד בקרב הצעירים.
גלריה

מפרץ סגאמי ממזרח לחצי האי איזו ממבט אווירי
חוף איוואצ'י (ach 地 海岸), שכונה גם "איזו קוט ד'אזור"
החוף המערבי של איזו.
הר אמאג'י במבט מחצי האי איזו
הערות שוליים

↑  "伊豆西南海岸" [Izu Seikan Kaigan] (ביפנית). Agency for Cultural Affairs. נבדק ב-20 באוגוסט 2020. {{cite web}}:  (עזרה)
| --- | --- |
בקרת זהויות :  NDL: 00630023  VIAF: 254776709   WorldCat (עם VIAF): 254776709
אופל קמפו

| --- | --- |

Opel Campo, שנת 1996
 מאפיינים כלליים
 נקרא גם:  Isuzu Campo (ביפן)
 יצרן:  אופל
 שנות ייצור:  2001–1991
 הרכבה:  גרמניה גרמניה
 פלטפורמה:  דגם Opel Frontera (גר')
 אורך:  4,980 מ"מ
 רוחב:  1,690 מ"מ
 גובה:  1,710 מ"מ
 משקל:  1,625-1,275 ק"ג
 בסיס גלגלים:  3,030 מ"מ
 מפרט טכני
 מנוע:  4 צילינדרים, 2,254 סמ"ק המפיק 94 כ"ס ב-4,000 סל"ד (מנוע בנזין, יוצר בין אוגוסט 1991 - יולי 1995)  4 צילינדרים, 2,254 סמ"ק המפיק 98 כ"ס ב-4,000 סל"ד (מנוע בנזין, יוצר בין אוגוסט 1991 - יולי 1995)  4 צילינדרים, 2,499 סמ"ק המפיק 76 כ"ס ב-3,800 סל"ד (מנוע טורבו-דיזל, יוצר בין אוגוסט 1991 - אפריל 1997)  4 צילינדרים, 2,499 סמ"ק המפיק 100 כ"ס ב-3,800 סל"ד (מנוע טורבו-דיזל, יוצר בין מאי 1997 - דצמבר 2001)  4 צילינדרים, 3,059 סמ"ק המפיק 109 כ"ס ב-3,600 סל"ד (מנוע טורבו-דיזל, יוצר בין נובמבר 1992 - דצמבר 2001)
 הילוכים:  תמסורת ידנית - 5 מהירויות
 מהירות מרבית:  138 קמ"ש (מנוע בנזין 2.3 ליטר המפיק 94 כ"ס)  144 קמ"ש (מנוע בנזין 2.3 ליטר המפיק 98 כ"ס)  125 קמ"ש (מנוע טורבו-דיזל 2.5 ליטר, יוצר בין אוגוסט 1991 - אפריל 1997)  140 קמ"ש (מנוע טורבו-דיזל 2.5 ליטר, יוצר בין מאי 1997 - דצמבר 2001)  155 קמ"ש (מנוע טורבו-דיזל, 3.0 ליטר, יוצר בין נובמבר 1992 - דצמבר 2001)
אופל קמפו (בגרמנית : Opel Campo) הוא טנדר מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 2001–1991 בגרמניה
דגמים "אופל קמפו"

"2.3"
"2.3", גרסת הנעה כפולה 4x4
"2.5 D"
"2.5 D", גרסת הנעה כפולה 4x4
"3.1 TD"
"3.1 TD", גרסת הנעה כפולה 4x4
"אופל קמפו"

תצורות : 2 דלתות - קבינה קונבנציונלית, דלתות - קבינה כפולה
מנוע קדמי
מנועי בנזין ומנועי טורבו-דיזל
סוג הנעות : 4x2, הנעה כפולה 4x4
בלמים - קדמיים : דיסקים מאווררים / אחוריים : תופים
דגמי "אופל קמפו" צולמו לסדרות טלוויזיה וסרטים
"אופל קמפו" > תאוצות

תאוצה בין 0–100 קמ"ש היא 23.1 שניות (מנוע בנזין 2.3 ליטר, יוצר בין אוגוסט 1991 - יולי 1995)
תאוצה בין 0–100 קמ"ש היא 22.3 שניות (מנוע בנזין 2.3 ליטר, המפיק 98 כ"ס יוצר בין אוגוסט 1991 - יולי 1995)
תאוצה בין 0–100 קמ"ש היא 23.4 שניות (מנוע טורבו-דיזל 2.5 ליטר, יוצר בין אוגוסט 1991 - אפריל 1997)
תאוצה בין 0–100 קמ"ש היא 18.3 שניות (מנוע טורבו-דיזל 2.5 ליטר, יוצר בין מאי 1997 - דצמבר 2001)
תאוצה בין 0–100 קמ"ש היא 16.9 שניות (מנוע טורבו-דיזל 3.0 ליטר, יוצר בין נובמבר 1992 - דצמבר 2001)
תמונות

"אופל קמפו" דגם "TDS 4x4"
"אופל קמפו" דגם "TDS 4x4"
"אופל קמפו"
"אופל קמפו"
"אופל קמפו" דגם " 3.1 TD 4x4", שנת 1997
"אופל קמפו"
"אופל קמפו"
"אופל קמפו", שנת 2001
ראו גם

אופל
הערות שוליים

↑  "אופל קמפו" auto-data.net/en/opel-campo-model
↑  "אופל קמפו" - תמונות en.wheelsage.org/opel/campo
↑  "אופל קמפו" 4 דלתות - תמונות ooyyo.com/netherlands/used-opel-campo
↑  דיסקים מאווררים - זהו דיסק בעל שני משטחי בילום שבינם ישנו מרווח המאפשר זרימת אוויר לקירור הדיסק ובכך שיפור יעילותו ויעילות הבלימה
↑  דגמי "אופל קמפו" בסרטים וסדרות טלוויזיה imcdb.org/vehicles
אוניברסיטת באת'

| --- | --- |


 אוניברסיטה ציבורית
 תקופת הפעילות:  1885–הווה (כ־139 שנים)
 סטודנטים
 כלל הסטודנטים:  20,311
 סטודנטים לתואר ראשון:  13,850
 סטודנטים לתארים מתקדמים:  5,035
 שונות
 הון עצמי:  362.9 מיליון לירות שטרלינג
 מיקום
 מיקום:  באת', אנגליה
 מדינה:  הממלכה המאוחדת הממלכה המאוחדת
 קואורדינטות:  51°22′47″N 2°19′41″W﻿ / ﻿51.3796°N 2.328°W﻿ / 51.3796; -2.328
 www.bath.ac.uk
 he
 
אוניברסיטת באת' (באנגלית: University of Bath) היא אוניברסיטה ציבורית הממוקמת בבאת' שבממלכה המאוחדת אשר הוקמה בשנת 1885.
האוניברסיטה חברה באיגוד אוניברסיטאות חבר העמים הבריטי (ACU) ובארגון ברית GW4. מבין בוגריה הידועים של האוניברסיטה ניתן למנות את אדוארד לוואסה, אן מקליין, פלאח מוסטפא בכיר ופלורנס ואמבוגו.
היסטוריה

שורשי האוניברסיטה טמונים בבתי ספר טכניים שנוסדו באזור בשנים 1595. מכללה נוספת נוסדה בבריסטול ב-1885. בשנת 1907 נוסד בית ספר לרוקחות שסופח למכללה בשנת 1929. כלל המוסדות האקדמיים קיבלו מעמד אוניברסיטאי בשנת 1966.
מבנה

האוניברסיטה מחולקת לארבע פקולטות וכל פקולטה מחולקת לחוגים שונים:
מבנה > הפקולטה להנדסה ועיצוב

אדריכלות והנדסה אזרחית
הנדסה כימית
הנדסת חשמל
הנדסת מכונות
מבנה > הפקולטה למדעי הרוח והחברה

כלכלה
חינוך
מדעי הבריאות
פוליטיקה, שפות ומחקרים בינלאומיים
פסיכולוגיה
מדעי החברה והמדיניות
מבנה > הפקולטה לניהול

בית ספר לניהול
מבנה > פקולטה למדעים

ביולוגיה וביוכימיה
כימיה
מדעי המחשב
מתמטיקה
מדעי הטבע
בית מרקחת ורוקחות
דירוגים בין-לאומיים

דירוג שאנגחאי: 401–500 (2023)
דירוג Times Higher Education: מקום 251–300 (2024)
דירוג QS לאוניברסיטאות: 148 (2024)
איזידור כהן

ערך זה עוסק בכנר אמריקאי. אם התכוונתם לאיזידור כַּהֶן, עיתונאי יהודי-צרפתי, ראו .
| --- | --- |
אין תמונה חופשית
 לידה:  16 בדצמבר 1922 ברוקלין, ארצות הברית 
 פטירה:  23 ביוני 2005 (בגיל 82) הברונקס, ארצות הברית 
 מוקד פעילות:  ארצות הברית 
 מקום לימודים:  התיכון למוזיקה ולאמנות 
 שפה מועדפת:  אנגלית 
 כלי נגינה:  כינור 
 
איזידור כהן (באנגלית: Isidore Cohen;‏ 16 בדצמבר 1922 – 23 ביוני 2005) היה כנר יהודי-אמריקאי, שנודע בעיקר בנגינת מוזיקה קאמרית, בעיקר כחבר ברביעיית ג'וליארד ובשלישיית בוזאר.